**גא'גדיש (ג׳אגי) ואסודב** (אנגלית: **Jaggi Vasudev**) הידוע בכינוי **סדגורו** (אנגלית: **Sadhguru**), (נולד 1957) הוא מורה רוחני, יוגי, מיסטיקן, פילנתרופ, ומחברם של מעל שלושים ספרים בשמונה שפות שונות. הוא ייסד את *קרן אישא* (Isha Foundation), ארגון המציע תוכניות יוגה ברחבי העולם לרבות הודו, ארצות הברית, בריטניה, לבנון, סינגפור, קנדה, מלזיה, אוגנדה, סין, נפאל ואוסטרליה. הארגון מעורב במספר רב של פעילויות פיתוח חברתי וקהילתי שהובילו למתן מעמד של ייעוץ מיוחד מטעם *המועצה הכלכלית־חברתית של האו״ם*.

ילדות
-----

סדגורו (גא'גי ואסודב), נולד ביום שלישי, ה-3 בספטמבר 1957, במייסור, במדינת קרנאטקה בהודו, לשושילה וד"ר ב. ו. ואסודב. הוא היה הצעיר מבין ארבעה ילדים, שני בנים ושתי בנות. אביו היה אופתלמולוג שעבד עבור חברת הרכבת ההודית וכתוצאה מכך נהגה המשפחה לעבור דירה לעיתים תכופות. הוא מספר שמגיל צעיר פיתח עניין בטבע ונהג להיכנס ליערות בקרבת מקום למשך כמה ימים, ושבגיל 11, יצר קשר עם מלאדיהלי סרי רגונדרה סוואמיג'י שלימד אותו כמה תרגולים של יוגה, שאותם תירגל כל יום במשך 13 שנים.

לאחר לימודיו הוא סיים את אוניברסיטת מייסור עם תואר ראשון בספרות אנגלית. במהלך שנותיו במכללה, הוא פיתח עניין במסעות ובאופנועים. הוא וחבריו נהגו לבקר בגבעת צ׳אמונדי ליד מייסור, שם הם נהגו להתקבץ והיו מארגנים נסיעות ליליות. הוא גם היה נוהג לבקר במקומות רבים בתוך הודו על האופנוע שלו. כאשר הגיע לגבול בין הודו ונפאל, הוא לא הורשה להיכנס לנפאל היות שלא היה לו דרכון. חוויה זו גרמה לו להחליט "להרוויח כסף במהירות", ורק לנסוע למקום שבו אנשים אינם יכולים לעצור אותו. מחשבה זו הובילה אותו לפתוח כמה עסקים מוצלחים, ביניהם הייתה גם חוות עופות וחברת בניה.

חוויה רוחנית
------------

בגיל עשרים וחמש, ב-23 בספטמבר 1982 הוא נסע לגבעת צָ׳מוּנְדִי והתיישב על אבן, כאשר הייתה לו חוויה רוחנית. סדגורו מתאר את החוויה שלו, "עד אותו רגע בחיי תמיד חשבתי שזה אני וזה מישהו אחר ומשהו אחר אבל בפעם הראשונה לא ידעתי מהו אני ומהו לא אני. לפתע, מה שהיה אני היה בכל מקום. האבן שעליה ישבתי, האוויר שאני נושם, כל האטמוספירה סביבי, בערתי לתוך כל דבר. זה נשמע כמו טירוף מוחלט. זה נמשך כעשר-חמש עשרה דקות, כך חשבתי, אבל כשחזרתי להכרתי הרגילה מסתבר שזה נמשך כארבע וחצי שעות שישבתי שם, בהכרה מלאה, עם עיניים פקוחות, אך הזמן פשוט התהפך. שישה שבועות לאחר החוויה הזו הוא השאיר את העסק שלו לחבר שלו וערך מסעות מרובים במאמץ להשיג תובנות בקשר לחוויה המיסטית הזו. לאחר שנה של מדיטציה ומסע, החליט סדגורו ללמד יוגה ולשתף בחווייתו הפנימית.

ב-1983, הוא ניהל את כיתת היוגה הראשונה שלו שמנתה שבעה משתתפים במייסור. במשך הזמן, הוא החל לנהל כיתות יוגה ברחבי קאנטקה והיידראבד כאשר הוא נוסע מכיתה לכיתה על האופנוע שלו. הוא חי מרווחי חוות העופות שלו וסירב לקבל תשלום עבור כיתות היוגה. הוא היה נוהג לתרום את הכספים של משתתפי כיתות היוגה שלו לארגוני צדקה מקומיים ביום האחרון של השיעור. השיעורים הראשוניים האלה היוו את התבנית שעליה נבנתה לאחר מכן התוכנית *אישא יוגה* מאוחר יותר.

דיאנלינגה
---------

אבן ה-"סרבה, דהרמה, סת'אמבה" בכניסה לדיאנלינגה
פסל השור (ה*נאנדי* - פירוש המילה נאנדי הוא *מאושר* בשפת סנסקריט) במרכז היוגה של *קרן אישה*.
ב-1994, ערך סדגורו לראשונה תוכנית בתצורת האשראם, שבמהלכה דיבר לראשונה על ה*דיאנלינגה*. ה*דיאנלינגה* הוא מקדש יוגה ומקום למדיטציה, שמהותו היא משימת חייו של סדגורו שניתנה לו על ידי הגורו שלו. ב-1996, הוזמנה האבן המרכזית של ה*לינגה* והגיעה לאשראם. לאחר שלושה שבועות של עבודה, הייתה הדיאנלינגה מוכנה ב-23 ביוני 1999, ונפתחה לציבור ב-23 בנובמבר.

מקדש הדיאנלינגה מציע מרחב למדיטציה שאינו מוגבל לאמונה או דת כלשהי. כיפה בת כ-23 מטר, שנבנתה מלבנים בלבד ויוצבה באמצעות חימר ללא פלדה או בטון, מכסה את המקדש. האבן המרכזית היא כארבעה מטר גובה ועשויה מגרניט שחור בעל דחיסות גבוהה. ה"סרבה, דהרמה, סת'אמבה", הממוקם בכניסה המרכזית מתפקד כסמל האיחוד עם פסלים וסמלים מדת ההינדו, אסלאם, נצרות, סיקיזם, ג'ייניזם, טאויזם, זורואסטריאניזם, יהדות, בודהיזם ושינטו כתובים כברכה אוניברסלית לבאים.

קרן אישא
--------

מכינים שתילים להעברה.
סדגורו הקים את *קרן* *אישא* (Isha Foundation), ארגון רוחני, לא למטרות רווח, המנוהל על ידי מתנדבים. מרכז היוגה של הארגון, ליד קוימבטור, הוקם ב-1992, ומארח סדרת תוכניות להעצמה של המודעות העצמית באמצעות יוגה. הארגון פועל בשיתוף עם גופים בינלאומיים כגון הוועדה לחברה וכלכלה של האו"ם.

### יוזמות חברתיות

סדגורו ייסד גם את *פרויקט ידיים ירוקות* (Project GreenHands - PGH). לפרויקט האקולוגי שלו הוענק ביוני 2010, על ידי ממשלת הודו, פרס ההוקרה הגבוה ביותר, פרס ה"פריאורן פורסקאר" על שם אינדירה גנדי. מטרת הפרויקט היא להגדיל את הכיסוי הירוק במחוז טאמיל נאדו ב-10%, וראה את שתילתם המוצלחת של יותר מ-17 מיליון עצים על ידי יותר מ-2 מיליון מתנדבים. בריאיון למגזין נשיונל ג'יאוגרפיק, סדגורו הסביר את הדחף שגרם לו לייסד את הפרויקט: "ב-1998, כמה וכמה מומחים חזו שעד 2025, 60% מאזור טאמיל נאדו יהפוך למדבר... החלטתי לנסוע לטאמיל נאדו ולראות בעצמי אם זו אמת. הגעתי להכרה שהם טעו לחלוטין ושזה לא יהיה עד 2025 אלא יקרה הרבה יותר מהר על פי דעתי. אז מ-98' עד 2003, 2004, הלכתי ושתלתי עצים במוחם של אנשים. ומאז 2004, אנו שותלים את העצים האלה בחזרה לאדמה."

יוזמת ההחיאה הסביבתית (Action for Rural Rejuvenation - ARR) היא יוזמה תחת *קרן אישא* שמטרתה לשפר את הבריאות ואת איכות חייהם של העניים בפריפריה. את היוזמה החל סדגורו ב-2003 ומטרתה היא להטיב עם כ-70 מיליון אנשים בכ-54,000 כפרים בדרום הודו. מאז 2010, הפרויקט הגיע לכ-4,200 כפרים ולאוכלוסייה של למעלה מ-7 מיליון אנשים. הפרויקט גם היה מעורב עם ארגונים חקלאיים במטרה לפתור בעיות שאליהן נקלעו חוואים הודים.

*אישא וידיא* היא יוזמת החינוך של *קרן אישא* ומטרתה להעלות את רמת החינוך וידיעת קרוא וכתוב בפרברי הודו. ישנם שבעה בתי ספר, הפועלים במסגרת היוזמה, והם מחנכים כ-3000 תלמידים. הארגון גם אימץ כ-26 בתי ספר ממשלתיים כדי לעזור לתלמידים מרקע כלכלי רעוע ושואף לאמץ עוד כ-3,000 בתי ספר.

תוכניות יוגה
------------

סדגורו מנהל את תוכנית "ההנדסה הפנימית" בבורסה של מומבאי.
לאחר הקמת האשראם, סדגורו החל להעביר סדנאות יוגה במרכז היוגה בקוימבטור, כולל קורס לנבחרת הגברים להוקי שדה של הודו ב-1996.
ב-1997 הוא החל להעביר שיעורים גם בארצות הברית וב-1998 הוא החל להעביר שיעורי יוגה לאסירי עולם בבתי סוהר בטאמיל נאדו. מ-2011, הוא החל להעביר שיעורים רבי משתתפים שמנו מ-10,000 עד 15,000 משתתפים בכל פעם. בתוכניות אלה השתתפו למעלה מ-75,000 אנשים.

התוכניות מוצעות תחת מטריית *אישא יוגה*. פירוש המילה *אישא* היא "חסרת הצורה האלוהית". תוכנית הדגל של *אישא יוגה* היא *הנדסה פנימית* הכוללת מבוא למדיטציה, פרניאמה ושמבהבי מהמודרה. הוא גם עורך שיעורים למנהלים עסקיים ומציג להם את מה שלו הוא קורא "כלכלה כוללת", שבהם הוא מציג תחושה של חמלה כוללת לעולם הכלכלה העכשווי.

סדגורו גם עורך סדנאות קבועות בטאמיל נאדו ובקרנאטקה הכוללות מדיטציות ושאלות ותשובות עם הקהל. הסדנאות האלה גם מהוות פלטפורמה לעידוד פעילויות לשתילת עצים. הוא גם עורך סדנאות ריטריט שנתיות הנקראות *יאטרה* בהר קאילאש ובהרי ההימלאיה. סדנאות ה*יאטרה* שמוביל סדגורו כוללות את הקבוצות הגדולות ביותר העושות דרכן לקאילש. ב-2010 לקחו חלק במסע כ-514 עולים לרגל. הוא גם מבלה במכונים טכנולוגיים, כגון אוניברסיטת SRM בצ'נאי, כדי לעזור להפיג את מתח של העובדים.

סדגורו מארגן חגיגות "לילה לבן" שנתיות לכבוד מהא שיוורטרי במרכז היוגה. ב-2013 נכחו שם כ-600,000 עד 800,000 איש. החגיגות כוללות מוזיקה, ריקודים ומדיטציה מודרכת.

במרץ 2005, החלה הבניה של *מרכז אישא למדעים הפנימיים* ( Isha Institute of Inner Sciences) בעיירה מקמינוויל שבמדינת טנסי, בארצות הברית. הבניה הסתיימה לאחר 6 חודשים. סדגורו החליט להקים את המרכז כמרכז להתפתחות רוחנית בחצי כדור הארץ המערבי. ב-7 בנובמבר 2008, חנך סדגורו את *אולם מהאימה* שגודלו כ-3,600 מ"ר במרכז המשמש למדיטציה. *אולם מהאימה* הוא אולם המדיטציה הגדול ביותר בחצי כדור הארץ המערבי.

ב-30 בינואר 2010, חנך סדגורו, במרכז היוגה, את *לינגה בהיראבי*, המהווה יצוג לצדדים הנשיים של האלוהות.

חזונו של סדגורו הוא להפוך את יום היוגה הבינלאומי ליום שבו ישנה פעילות משמעותית בתחום היוגה ומתן האפשרות לבני כל הגילאים, הדתות, המדינות, העדות ובעלי רקע חברתי לחוות מדיטציה תוך הרחבת תפיסת העולם שלהם באופן פרטי ואוניברסלי.

השתתפות בפורומים גלובליים
-------------------------

סדגורו נאם בוועידת השלום של האו"ם בשנת 2000, ובפורום הכלכלה העולמי בשנת 2006, 2007, 2008 ו-2009. ב-24 ביוני 2013, הוא ערך שיעור רב־דתי "דיונים בין־דתיים על האוניברסליות של הדתות" במרכז היוגה, שבו נכחו נציגים ממספר רב של דתות.

ב-2012, הוא נבחר כאחד ממאה ההודים המשפיעים ביותר, על תרומתו להגנת הסביבה ועידוד השתתפות ציבורית בנושאים סביבתיים.

ב-2012, ייסד את תוכנית Isha Insight program, המתמקדת במתן עזרה לעסקים קטנים ובינוניים המעוניינים להגדיל את הפעילות העסקית שלהם.

ב-7 במאי 2022, הגיע סדגורו לישראל והשתתף באירוע במסגרת הקמפיין שלו למען הצלת האדמה (Save Soil). באירוע, שהתקיים בהיכל התרבות בתל אביב, נאמו השרה להגנת הסביבה, תמר זנדברג, ומנכ"ל משרד הכלכלה והתעשייה, רון מלכא.

הוצאות לאור
-----------

### אנגלית

* *Three Truths of Well Being*, מסת"ב 978-01-4342-138-2
* *Encounter the Enlightened*, מסת"ב 81-86685-60-X
* *Mystic's Musings*, מסת"ב 81-86685-59-6
* *Joy 24x7*, מסת"ב 978-81-7992-914-8
* *Pebbles of Wisdom*, מסת"ב 978-81-7992-952-0
* *The Mystic Eye*, מסת"ב 81-7992-883-7
* *Essential Wisdom from a Spiritual Master*, מסת"ב 81-7992-882-9
* *Flowers on the Path*, מסת"ב 81-87910-05-4
* *Himalayan Lust*, מסת"ב 978-81-8495-076-2
* *Eternal Echoes: The Sacred Sounds Through the Mystic*, מסת"ב 81-87910-02-X
* *Dhyanalinga: The Silent Revolution*, מסת"ב 81-87910-00-3
* *Dhyanalinga: The Eternal Form*
* *Circus of The Mind*, מסת"ב 81-87910-10-0
* *Unleashing The Mind*, מסת"ב 81-87910-08-9
* *Good And Bad Divides The World*, מסת"ב 81-87910-07-0
* *Enlightenment: What It Is*, מסת"ב 81-87910-06-2
* *Sacred Space For Self-transformation*, מסת"ב 81-87910-09-7
* *Ancient Technology For The Modern Mind*, מסת"ב 81-87910-11-9
* *Three Truths of Well Being*, מסת"ב 978-0-67008-706-8
* *Midnights with the Mystic*, מסת"ב 978-1-57174-561-3
* *A Guru Always takes you for a Ride*, מסת"ב 978-8-18791-053-4
* *Ancient Technology For The Modern Mind*, מסת"ב 978-8-18791-011-4
* *Don't Polish Your Ignorance....it may shine*, מסת"ב 978-8-18495-200-1
* *Of Mystics & Mistakes*, מסת"ב 978-8-18495-308-4
* *Body - The Greatest Gadget/Mind Is Your Business*, מסת"ב 978-9-35083-360-5
* *Emotion The Juice Of Life : Compulsiveness To Consciousness*, מסת"ב 978-93-5083-362-9
* *Encounter the Enlightened*, מסת"ב 978-8-18668-560-0
* *Sadhguru Biography-More Than A Life*, מסת"ב 978-0-67008-512-5
* *Why Suffering*
* *Inner Management: In the Presence of the Master*
* *Isha Living*
* *Sexuality And Divine*
* *You*
* *SG Convex View book*
* *The sacred India Book*
* *Shiva Ultimate Outlaw*
* *Karma: A Yogi's Guide to Crafting your destiny* מסת"ב 978-0-59323-202-6 - 27 אפריל 2021

### טמילית

* *Sei... Seiyathe!* מסת"ב 978-81-8476-288-4
* *Athanaikum Asaipadu* מסת"ב 81-89780-05-0
* *Moondravathu Konam* מסת"ב 978-81-8476-155-9
* *Unakkagave Oru Ragasiyam* מסת"ב 978-81-89936-24-2
* *Konjam Amudham Konjam Visham* מסת"ב 978-81-8476-134-4
* *Aayiram Jannal* מסת"ב 978-81-8476-226-6
* *Anandha Alai*
* *Ganathin Bramandam*
* *Guru Thantha Guru*
* *Moondravath Konam*

### הינדי

* *Ek Aadhyatmik Guru Ka Alaukik Gyaan* מסת"ב 978-81-8495-142-4
* *Mrutyu Ek Kalpana Hai* מסת"ב 978-81-288-2969-7
* *Srushti se srushta tak* מסת"ב 978-81-288-2970-3
* *Aatm-Gyan : Aakhir Hai Kya* מסת"ב 978-81-288-3495-0, {First Edition in August-2011}

### קאנדה

* *Gnyanodaya* מסת"ב 978-81-7286-606-8
* *Karunege Bhedavilla*  מסת"ב 81-7286-591-0

### טלוגו

* *Gnani Sannidhilo*
* *Sadhguru Subhaashitaalu* מסת"ב 978-93-80409-77-1
* *Maunamto Rahasyam* מסת"ב 978-93-80409-48-1

לקריאה נוספת
------------

* Subramaniam, Arundhathi (2010). *Sadhguru, More than a life*. New Delhi: Penguin Ananda. ISBN 978-0-670-08512-5.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **ג'גי ואסודב** |

* 

* אתר האינטרנט הרשמי של סדגורו
* סדגורו, ברשת החברתית פייסבוק

* סדגורו, ברשת החברתית טוויטר

* סדגורו, סרטונים בערוץ היוטיוב

* סדגורו, ברשת החברתית Goodreads
* האתר הרשמי של ארגון "אישה"
* אתר למנויים בלבד לי ירון, תוך 24 שעות, הגורו המסתורי עם האופנוע מילא את היכל התרבות. ראיון מיוחד, באתר הארץ, 18 במאי 2022

הערות שוליים
------------

1. ↑  רשימת ספרים - האתר הרשמי של סדגורו, אוכזר 17 בנובמבר 2015
2. 1 2  Special Consultative Status for Isha Foundation, 12 בספטמבר 2007, אוכזר 17 בנובמבר 2015
3. ↑  Insights on Indian Economy Condition - BTvIn
4. ↑  Uncommon Wisdom, India Today, 26 באפריל 2007, אוחזר 17 בנובמבר 2015
5. 1 2  I have not read the Vedas or the Upanishads. I confess I haven’t read the Gita, 10 במרץ 2008, אוכזר 17 בנובמבר 2015
6. 1 2 3 4  Midnights with the Mystic, שריל סימון, 2008, הוצאת המפטון רודס, 9781571745613 ISBN
7. ↑  Sadhguru Jaggi Vasudev, YouTube, TED, 2009, מייסור
8. ↑  Dhyanalingam installed, Indian Express, 26 ביולי 1999
9. ↑  A multi religious temple, The Hindu, 19 בנובמבר 1999
10. ↑  Transformation of the inner Self, סודקשינה רנגסוואמי, 25 ביולי 2003, אוחזר 17 בנובמבר 2015
11. ↑  Auroville Earth Institute, training courses, workshops on Vaults, Arches, Domes(VAD), stabilized rammed earth walls, compressed earth blocks, vaulted structures, compressed stabilised earth blocks, rammed earth.
12. ↑  Haven for the spiritually inclined, טי. קיי. גנאפאת'י, The Hindu, 28 בספטמבר 2001, אוכזר 17 בנובמבר 2015
13. ↑  Corporates partners with Isha foundation to support Project GreenHands GreenHands, מגזין ביזנס סטנדרט, 6 ביוני 2010, אוחזר 18 בנובמבר 2015
14. ↑  National Geographic Green magazine - interview with Sadhguru - 1, נשיונל ג'יאוגרפיק YouTube, אוחזר 18 בנובמבר 2015
15. ↑  Isha Foundation launches Centre-funded project, 13 באוקטובר 2010, The Hindu, אוחזר 18 בנובמבר 2015
16. ↑  Jaggi Vasudev in city on May 7, 21 באפריל 2010, The Times of India, אוחזר 18 בנובמבר 2015
17. ↑  Farmers' convention in the city, The Hindu, 15 במרץ 2007, אוחזר 18 בנובמבר 2015
18. ↑  LIC gives grant to Isha, 7 באפריל 2010, The Hindu, אוחזר 18 בנובמבר 2015
19. ↑  Students sensitised to environmental issues, The Hindu, 3 במאי 2012, אוכזר 18 בנובמבר 2015
20. ↑  Embarking on a spiritual journey, The New Indian Express, 13 ביוני 2013, אוחזר 18 בנובמבר 2015
21. ↑  Morale-Booster says Bhaskaran, 26 בנובמבר 1996, Indian Express, אוחזר 18 בנובמבר 2015
22. ↑  Refreshed Team Begins Final Preparation, 2 בדצמבר 1996, The Hindu, אוחזר 18 בנובמבר 2015
23. ↑  Yoga guru touts peace, not religion, The Tennessean, 15 באוקטובר 1997
24. ↑  It doesn't take a guru to know which way the stress flows, Dayton Daily News, 17 במרץ 1998
25. ↑  Yoga Brings 'Freedom' to Prisoners, The Hindu, 16 בפברואר 1998, The Hindu
26. ↑  A medley of yoga and green moves, The Hindu, 25 ביוני 2012, אוחזר 18 בנובמבר 2015
27. ↑  Life changing weekend with Sadhguru, The New Indian Express, 16 בספטמבר 2013, אוחזר 18 בנובמבר 2015
28. ↑  Jaggi Vasudev – Exploring the unlimited, Life Positive, אוחזר 18 בנובמבר 2015
29. ↑  In pursuit of peace of mind, Daily News and Analysis, 20 בינואר 2011, אוחזר 18 בנובמבר 2015
30. ↑  The route to 'dharmacracy', Business Today, 27 בנובמבר 2008, אוחזר 18 בנובמבר 2015
31. ↑  Inclusive Economics: Enabling the World', Huffington Post, 17 במאי 2010, אוחזר 18 בנובמבר 2015
32. ↑  Isha's Green Salem goes on stream, The Hindu, 14 בדצמבר 2010, אוחזר 18 בנובמבר 2015
33. ↑  Isha shows the way, Indian Express, 29 ביוני 2009, אוחזר 18 בנובמבר 2015
34. ↑  ‘Mansarovar is beyond words’, Daily News and Analysis, 1 בספטמבר 2010, אוחזר 18 בנובמבר 2015
35. ↑  The Lure of Isha, Harpers Bazaar, עמ' 106–108, זכריה נמרטה, יוני 2013, אוחזר 18 בנובמבר 2015
36. ↑  Fashion label to 'yogi': Donna Karan on an Indian holiday, 14 זכריה נמרטה, במרץ 2013, אוחזר 18 בנובמבר 2015
37. ↑  Holy Days, מגזין Outlook, 1, ויאס שיטל, באפריל 2013, אוחזר 18 בנובמבר 2015
38. ↑  A 39,000 square-foot meditation facility, AtlantaDunia, אוחזר 18 בנובמבר 2015
39. ↑  Sadhguru, More than a life מסת"ב 978-0-670-08512-5, ארונדאת'י סוברמניאם, 2010
40. ↑  International Day of Yoga
41. ↑  Passion for Peace: At the Millennium Summit United Nations Millennium World Peace Summit with Sadhguru Jaggi Vasudev, Health and Wellness Magazine – Nashville, אפריל 2001
42. ↑  Golf with the Guru, מוקונד פדמנבן, The Hindu, 15 במרץ 2009, אוכזר 18 בנובמבר 2015
43. ↑  The most powerful Indians in 2012: No. 91-100, Indian Express, 24 בפברואר 2012, אוכזר 18 בנובמבר 2015
44. ↑  What differentiates people who are successful from the rest, explains mystic Sadhguru Jaggi Vasudev, The Economic Times, 21 בדצמבר 2012, אוכזר 18 בנובמבר 2015
45. ↑   סדגורו, בביצוע Sadhguru in Tel Aviv to #SaveSoil - LIVE | 7 May | 8 PM IDT, 10:30 PM IST, סרטון באתר יוטיוב

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 1533887395893
* BNE: XX4940511
* BnF: cb17850796b (data)
* CANTIC: a10868483
* GND: 1034092502
* ISNI: 0000 0001 1658 0589
* LCCN: nb2003038126
* LNB: 000246459
* MusicBrainz: b1802d29-11ac-415b-a6c4-3efc89f4412c
* NKC: xx0225827
* NSK: 000733594
* NTA: 420703470
* RERO: 02-A027251978
* SUDOC: 204681413
* VIAF: 63519651
* WorldCat: lccn-nb2003038126

 |